
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2007. gada 20. novembra noteikumos Nr. 779 "Kārtība, kādā rezerves karavīrus un rezervistus reģistrē, uzskaita un iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts sagatavots (turpmāk arī – grozījumi), izpildot Militārā dienesta likuma 64. panta pirmajā daļā noteikto deleģējumu Ministru kabinetam noteikt kārtību, kādā rezerves karavīrus un rezervistus reģistrē, uzskaita, atlasa un iesauc aktīvajā dienestā vai uz valsts aizsardzības civilā dienesta mācībām un mobilizācijas gadījumā, kā arī pieprasa un izsniedz informāciju par rezerves karavīriem un rezervistiem.
1.2. Mērķis
Mērķa apraksts
Noteikt kārtību, kādā rezerves karavīrus un rezervistus reģistrē, uzskaita, atlasa un iesauc aktīvajā dienestā vai uz valsts aizsardzības civilā dienesta mācībām un mobilizācijas gadījumā, kā arī pieprasa un izsniedz informāciju par rezerves karavīriem un rezervistiem.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Sakarā ar valsts aizsardzības dienesta (turpmāk – VAD) izveidi, kuru regulē speciāls likums – Valsts aizsardzības dienesta likums, tika veikti grozījumi Militārā dienesta likumā (turpmāk – MDL). Proti, MDL aktīvā dienesta definīcija tika papildināta ar vēl vienu aktīvā dienesta veidu – VAD (Grozījumi Militārā dienesta  likumā, Latvijas Vēstnesis, 75, 18.04.2023.). Tādējādi tika  paplašināts rezerves karavīru un rezervistu subjektu loku. Savukārt pilsoņi pēc valsts aizsardzības civilā dienesta (turpmāk – alternatīvais dienests) pabeigšanas tiek ieskaitīti rezervistos un viņus var iesaukt uz kārtējām un pārbaudes mācībām, kā arī mobilizēt (mobilizācijas gadījumā) darbam Aizsardzības ministrijas (turpmāk – AM) padotībā esošajās iestādēs, pamatojoties uz MDL 64. panta piekto daļu.
Lai  īstenotu MDL 64. panta pirmajā daļā noteikto deleģējumu, nepieciešams Nacionālo bruņoto spēku (turpmāk – NBS) rezerves uzskaites struktūrvienībai NBS rezerves karavīru un rezervistu reģistrā (turpmāk – reģistrs) iekļaut rezervistus pēc alternatīvā dienesta pabeigšanas un noteikt tālākās darbības saistībā ar iesaukšanu uz alternatīvā dienesta mācībām.
NBS rezerves uzskaites struktūrvienība pieprasa informāciju no Iekšlietu ministrijas un Tieslietu ministrijas un to padotības iestādēm par visiem sistēmas iestādēs dienošajiem (amatpersonām ar speciālām dienesta pakāpēm). Nepieciešamās informācijas apjoms: vārds, uzvārds, personas kods un dienesta pakāpe. Pamatojoties uz MDL 66. panta astotās daļas 4. punktu, rezerves karavīru uz kārtējām vai pārbaudes mācībām neiesauc, ja rezerves karavīrs dienē Iekšlietu ministrijas sistēmas iestādēs vai Ieslodzījuma vietu pārvaldē. Minēto informāciju nepieciešams saņemt, lai dienošie (rezerves karavīri) netiktu iesaukti uz rezerves karavīru militārajām mācībām un miera laikā varētu pildīt savus tiešos dienesta pienākumus. Savukārt uz rezerves karavīru mācībām miera laikā tiem darbiniekiem, kam nav piešķirtas speciālās dienesta pakāpes, ir jāierodas. Mobilizācijas gadījumā, pamatojoties uz Ministru kabineta 2024. gada 22. oktobra noteikumu Nr. 651 “Izņēmumu piemērošanas kārtība pilsoņu iesaukšanai aktīvajā dienestā, iedzīvotāju mobilizācijai, zemessargu mobilizācijai un pakļaušanai paaugstinātas gatavības režīmam” 13. punktā noteikto, valsts un pašvaldību institūcijām, kā arī publisko un privāto tiesību subjektiem, kas veic kritiskās funkcijas, līdz kārtējā gada 1. martam jāinformē NBS rezerves uzskaites struktūrvienība par personām, kuras nav pakļautas mobilizācijai.
Problēmas un risinājumi
Problēmas apraksts
Šobrīd nav noteikta kārtība, kādā rezervistus pēc alternatīvā dienesta pabeigšanas reģistrē, uzskaita, atlasa un iesauc uz valsts aizsardzības civilā dienesta mācībām, kā arī pieprasa un izsniedz informāciju par šīs kategorijas rezervistiem.
Risinājuma apraksts
Tiesību akta projekts paredz:
1) kārtību, kādā rezervistus iesauc uz alternatīvā dienesta mācībām;
2) kārtību, kādā NBS rezerves uzskaites struktūrvienība reģistrā iekļauj ziņas par MDL 63. panta otrajā daļā noteiktajiem militārajam dienestam derīgajiem rezerves karavīriem un šī panta trešajā daļā noteiktajiem rezervistiem;
3) izteikt Ministru kabineta 2007. gada 20. novembra noteikumu Nr. 779 ”Kārtība, kādā rezerves karavīrus un rezervistus reģistrē, uzskaita un iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem” (turpmāk – noteikumu) nosaukumu, 1.1. apakšpunktu, 5., 9., 13., 15., 16., 27., 29., 30. punktu un noteikumu pielikumu jaunā redakcijā.

Noteikumu 1., 4., 6., 8., 13., 21.punkts tiek precizēts un papildināts. Piemēram, 4.punkts papildināts ar normām, kas atbilstoši MDL nosaka AM pakļautībā esošajā profesionālajā vidusskolas absolventus (4.1.5.), militāros darbiniekus (4.1.6.), valsts aizsardzības dienesta karavīrus pēc valsts aizsardzības militārā dienesta beigšanas (4.1.7.) un Latvijas pilsoņus, kas pirms Latvijas pilsonības iegūšanas ir dienējuši ārvalstu militārajā dienestā (4.1.8.) iekļaut  NBS rezerves karavīru un rezervistu reģistrā.

Noteikumi tiek papildināti ar 6.1 punktu un IV.1 nodaļu. Tas ir, grozījumi paredz AM padotības iestādei trīs darba dienu laikā pēc alternatīvā dienesta veicēja atvaļināšanas nosūtīt informāciju par šī dienesta beigušajiem  rezerves uzskaites struktūrvienībai (6.1 punkts).  Piemēram, tiek noteikta rezervistu pēc alternatīvā dienesta iesaukšanas uz kārtējām vai pārbaudes mācībām organizācija, kā arī plāna rezervistu iesaukšanai izveide. Tajā būs jānorāda rezervistu skaits, mācību norises laiks, vieta, atbildīgais par mācību norisi, kā arī mācību norisei nepieciešamais finansējums. Proti, šo plānu sagatavos AM sadarbībā ar tās padotības iestādēm, jo civilais dienests tiks veikts šajās iestādēs. Grozījumi paredz, ka rezervistus, kas pabeiguši alternatīvo dienestu, uz kārtējām vai pārbaudes mācībām iesauks ar aizsardzības ministra pavēli u.tml. Tātad plānu rezervistu iesaukšanai apstiprinās aizsardzības ministrs pieciem gadiem. Pirmajam gadam mācību plāns tiks sagatavots detalizēt, bet nākamajiem četriem gadiem, tas tiks aktualizēts pēc nepieciešamības.

Grozījumi paredz jaunu redakciju noteikumu 5. punktam, ņemot vērā, ka NBS rezerves uzskaites struktūrvienībai nav nepieciešams saņemt rezerves karavīra uzskaites karti, jo visa aktuālā informācija par karavīra atvaļināšanu no dienesta atrodas resursu vadības sistēmā “Horizon”.

Noteikumu 6. punkts tiek papildināts ar vārdiem “rezerves karavīrs”, jo reģistrā tiek iekļautas un aktualizētas ziņas gan par rezerves karavīriem, gan par rezervistiem, bet tiek svītroti šī punkta apakšpunkti, jo iestādes, no kurām tiek iegūta informācija, ir uzskaitītas jau noteikumu 1.1. apakšpunktā.

Noteikumu 21. punktā tiek aizstāts vārds “sešus” ar vārdu “četrus”. Informēšanai (pavēstes nosūtīšanai) par rezerves karavīra iesaukšanu uz kārtējām vai pārbaudes mācībām ir jāparedz četri mēneši, jo tas būtiski atvieglos un nodrošinās precīzāku militāro mācību plānošanu. Proti, šajā punktā termiņa izmaiņa aizgūta no  Igaunijas Republikas ilggadējās pieredzes.

Ar tiesību akta projektu tiek svītrots noteikumu 27.1 punkts, jo 27. punktā tiek paredzēts, ka Medicīnas komisijas atzinums par rezerves karavīra veselības stāvokli derīgs piecus gadus, bet rezerves karavīrs var izteikt pamatotu lūgumu (ja ir pasliktinājies veselības stāvoklis, iesniegtas ārsta izziņas, izmeklējumi) veikt veselības stāvokļa pārbaudi arī gadījumā, ja medicīnas komisijas atzinums vēl ir derīgs. Zemessardzes ilggadēja pieredze, veicot zemessargu veselības stāvokļa pārbaudi reizi piecos gados liecina, ka šāds medicīnas komisijas atzinuma derīguma termiņš ir pietiekams. Tas būtiski atvieglo zemessargu iesaisti militārajās mācībās un dienesta uzdevumu izpildē, kā arī mazina vienību administratīvo un finansiālo slogu.
Ņemot vērā, ka jau šobrīd iesaukšanas pavēstē tiek norādīta informācija par veselības stāvokļa pārbaudes veikšanas vietu un termiņu, nav nepieciešams informāciju par to sūtīt atsevišķi, tāpēc grozījumi paredz izteikt 30. punktu jaunā redakcijā.
Ņemot vērā, ka MDL 66.1 pants nosaka kārtību, kādā rezervisti pēc valsts aizsardzības civilā dienesta pabeigšanas iesaucami uz kārtējām un pārbaudes mācībām, ir nepieciešams noteikumos paredzēt šo kārtību.  Līdz ar to  grozījumi papildina noteikumus ar jaunu nodaļu – IV.1 nodaļu (“IV.1 Kārtība, kādā rezervistus pēc alternatīvā dienesta pabeigšanas iesauc uz kārtējām vai pārbaudes mācībām”). IV.1 nodaļā noteiktā kārtība ir līdzīga rezerves karavīriem noteikumu IV.nodaļā noteiktajai kārtībai par iesaukšanu aktīvajā dienestā uz kārtējām un pārbaudes mācībām, izņemot veselības stāvokļa pārbaudi. Grozījumi paredz noteikt, ka iesaucot rezervistu (pēc alternatīvā dienesta) uz kārtējām vai pārbaudes mācībām, veselības stāvokļa pārbaudi neveic, jo medicīnas komisijas atzinums, kas pieņemts, iesaucot viņu valsts aizsardzības civilajā dienestā, ir derīgs piecus gadus. Termiņš pieci gadi ir noteikts, ņemot vērā, ka fiziskā slodze, pildot civilo dienestu un vēlāk piedaloties kārtējās un pārbaudes mācībās, ir būtiski mazāka, nekā pildot valsts aizsardzības militāro dienestu. Iesaucot rezervistu uz mācībām, rezerves uzskaites struktūrvienība pieprasa ziņas par viņa veselības stāvokli no Slimību profilakses un kontroles centra valsts informācijas sistēmas, nepieciešamības gadījumā arī no citām veselības aprūpes iestādēm. Ir paredzēta arī iespēja pēc rezervista pamatota lūguma veikt veselības stāvokļa pārbaudi.
Grozījumi paredz visā tekstā aizstāt vārdus “mobilizācijas punkts” ar vārdiem “mobilizācijas centrs” (attiecīgā locījumā). Termins “mobilizācijas punkts” uz “mobilizācijas centrs” tiek aizstāts, jo NBS iekšējie normatīvie akti paredz, ka militāro mācību un mobilizācijas laikā tiek izvērsti mobilizācijas centri, kur notiek rezerves karavīru un rezervistu pulcēšanās un iesaukšana aktīvajā dienestā.
Grozījumi paredz visā noteikumu tekstā aizstāt vārdus “ārstniecības iestāde” un “veselības aprūpes iestāde” (attiecīgā locījumā), izņemot gadījumus, kad runa ir par NBS ārstniecības iestādēm.
Problēmas apraksts
Spēkā esošie Ministru kabineta noteikumi neparedz AM padotības iestādei sniegt informāciju par alternatīvā dienesta veicējiem pēc to atvaļināšanas,militārajiem darbiniekiem pēc darba tiesisko attiecību pārtraukšanas.
Risinājuma apraksts
Ministru kabineta noteikumi tiek papildināti ar normu, kas nosaka, ka AM padotībā esošā iestāde pēc alternatīvā dienesta veicēja atvaļināšanas, kā arī darba tiesisko attiecību pārtraukšanas ar militāro darbinieku triju darba dienu laikā informē par to rezerves uzskaites struktūrvienību (6.prim punkts).
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Militārā dienesta likuma 63.panta otrajā daļā noteiktie rezerves karavīri un šī panta trešajā daļā noteiktie rezervisti.
Ietekmes apraksts
Tiesību akts ietekmēs MDL 63. panta otrajā daļā noteiktos rezerves karavīrus un šī panta trešajā daļā noteiktos rezervistus.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekta normu izpilde tiks nodrošināta AM piešķirto valsts budžeta līdzekļu ietvaros
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nacionālo bruņoto spēku Apvienotais štābs
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/caa27bcd-4152-47ae-a583-32958692e721
6.3. Sabiedrības līdzdalības rezultāti
Nav saņemti viedokļi vai priekšlikumi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Nacionālo bruņoto spēku Apvienotais štābs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	NBS rezerves uzskaites struktūrvienībai MDL 64. panta pirmajā daļā noteiktas jaunas funkcijas – iesaukšanas uz valsts aizsardzības civilā dienesta mācībām nodrošināšana. Tas ir, tiek paplašinātas NBS rezerves uzskaites struktūrvienības funkcijas. 

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Iesaukšanas kārtība paredz iesaucamo veselības pārbaudi.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
AM resursu vadības sistēmā "Horizon" tiek apstrādāti personas dati ar nolūku atlasīt valsts aizsardzības civilā dienesta mācībām derīgos rezervistus, kā arī šiem rezervistiem nosūtīt pavēstes par iesaukšanu uz valsts aizsardzības civilā dienesta mācībām.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

